Lav et referat af nedenstående tekst:

Tekst:
En 58-årig nordjyde har ifølge Nordjyllands Politi over en to-årig periode snydt og bedraget med i alt 28 forskellige biler. Det samlede bedrageri løber op i omegnen af 6,5 millioner kroner. Fredag blev der fældet dom i sagen, og den 58-årige mand nordjyde kan se frem til tre måneders ubetinget fængsel. Derudover lyder dommen på yderligere et år og ni måneders betinget fængsel med vilkår om samfundstjeneste. Manden tilstod ved Retten i Aalborg alle anklagepunkter på nær et enkelt. Læs hele TV2 Nords foromtale af sagen her: Falske underskrifter og mails Det fremgår af CVR-registret, at den tiltalte mand 30. maj 2018 etablerede et selskab, som ifølge beskrivelsen skulle beskæftige sig med engroshandel med biler, finansiel leasing samt udlejning og leasing af biler. Ifølge anklageskriftet mener Nordjyllands Politi dog, at han allerede inden da var i gang med den form for aktiviteter – dog ikke inden for lovens rammer. Første punkt i anklageskriftet handler nemlig om, at manden 24. maj 2018 solgte en BMW X3 to gange. I forbindelse med bedrageriet benyttede manden sig ifølge anklagerne både af falske underskrifter og en falsk mailkonto for at camouflere svindelnummeret.

Referat:
Bedrageri, underslæb og dokumentfalsk af særlig grov beskaffenhed lød anklagerne mod en 58-årig mand, som fredag blev kendt skyldig ved Retten i Aalborg.